
Здравейте! Обмислям да започна търговия с ръчно изработени от мен изделия. Знам, че като търговец трябва да регистрирам фирма за целта. Тъй като понастоящем аз и моето семейство живеем в общинско жилище, ме интересува дали след регистрацията на фирмата ще загубим правото да обитаваме съответно общинско жилище. Пояснявам, че ще изработвам изделията вкъщи и няма да купувам или наемам ателие. Благодаря Ви предварително! 


 

Въпрос относно фирма.
=====================

 

Здравейте, 


не уточнявате за кой град се касае, тъй като има различни Наредби за различните градове. За София условията са по-долу и притежаването на дружество е без значение.  

Кандидатите по ал. 1 трябва да отговарят едновременно на следните условия:


1. (отм. – Решение № 2817 от 24.04.2019 г., по админ. дело № 716/2019 г., VI тричленен състав по описа на Административен съд – София – град)


2. не притежават жилище, вила или идеални части от такива имоти, годни за постоянно обитаване, или право на ползване върху тях, на територията на Столична община и в районите на населени места от 0 до 3 категория включително, определена в Единния класификатор на административно- териториалните и териториалните единици в Република България;


3. не притежават незастроен поземлен имот, предназначен за жилищно или вилно строителство, идеални части от такъв имот или право на строеж върху него на територията на Столична община, в районите на населени места от 0 до 3 категория включително; в курортните зони и комплекси и във вилните зони към тях; земи до 10 км от морската брегова ивица;


4. не притежават фабрики, работилници, магазини, складове за търговска и стопанска дейност или идеални части от такива имоти, в районите на населени места от 0 до 3 категория включително;


5. не са прехвърляли имоти по т. 2, 3 или 4 на други лица през последните десет години, с изключение на прекратяване на съсобственост, прехвърляне на идеални части на трето лице или дарение в полза на Столична община;


6. не притежават имущество на обща стойност, по-голяма от 1/2 от средната пазарна цена на жилище, съответстващо на нуждите на семейството (домакинството), съгласно нормите по чл. 17;


7. една четвърт от общия годишен доход на лицата и членовете на техните семейства (домакинства) не може да покрие разхода за средна пазарна наемна цена за жилище, съответстващо на нуждите на семейството (домакинството), съгласно нормите по чл. 17;


8. срещу лицата и членовете на техните семейства (домакинства) не е изпълнена процедура по чл. 65 от ЗОС за изземване на общинско жилище, освен ако са изтекли повече от 2 години от освобождаването му.


Поздрави,  

адв. Николина Митова  

тел. 0898 303092


